text:
30/08/2021
Ind'è l'anni 1970, a Corsica hà vistu nasce una grande pluralità d'iniziative ch'anu inghjennatu trasfurmazione impurtante per a nostra sucetà, soprattuttu da un puntu di vista culturale. Per qualificà stu soffiu novu, si parla à spessu di un "Riacquistu", ma senza precisanne i lìmiti. Fussi solu per capì ciò chì ne ferma oghje, bisogna dunque à interrugacci un pocu di più nant'à a definizione di quellu Riacquistu.
Ùn si tratta di fà quì un bilanciu in tutti i so particulari, ma ghjè chjaru chì l’effetti di ste mubilizazione – ch’elli sìanu ghjudicati pusitivi o negativi – sò stati impurtantìssimi nant’à i Corsi è nant’à a so sucetà. U munupoliu pulìticu di e rete claniste ùn esiste più; u sìntimu d’appartinenza à a Francia hè calatu assai, è a brama d’integrazione hà lasciatu piazza à una brama di sfarenza; si sò sviluppate attività ecunòmiche nove; a lingua corsa hè avà à u centru di u sistema d’educazione primaria; ecc. Hè capita per tutti chì i valori è e cuscenze sò cambiati... ma chì i prublemi di a Corsica elli ùn sò spariti.
Trà l’idee più famose di l’èpica, ci hè di sicuru quella di u Riacquistu.. È postu ch’ellu si parla oghje – incù ragiò – di a necessità di un “novu” riacquistu, soprattuttu in tèrmini di pruduzzione ecunòmica, mi si pare ùtule di rivene nant’à i fattori di sta dinàmica, di mustrà ch’ella hè un’idea guasi mìtica ma forse un pocu indefinita, è di valutà ciò chì ferma è ciò ch’hè smarritu.
- Cù a messa in valore agrìcula è u sviluppu turìsticu sò nate angosce ecunòmiche. C’era una pruduzzione di ricchezze nove, ma dinò a paura d’esse tinuti à u scartu di ste ricchezze, d’èssene sclusi. U sìmbulu hè statu u modu di distribuzione di e tarre da a Société pour la mise en valeur agricole de la Corse [Somivac], assai favurèvule à i pedineri.
- Sò apparse dinò angosce pulìtiche, à ligà d’altronde incù a crèscita di valori novi à u livellu mundiale. U vechju sistema clanistu avìa dimustratu a so preputenza durante un sèculu è mezu, ma ghjera sempre statu un sistema puntellatu nant’à l’arbitrariu clientelistu – dunque dinò ellu nant’à a sclusione –, è nant’à u disprezzu per a libertà individuale... Ma tandu, a sculunizazione è e trasfurmazione ecunòmiche anu palisatu bè e so dibbulezze:
- buscà centinaie d’impiechi ind’è e culunìe ùn si pudìa più;
- a messa in valore agrìcula era l’affare di u Statu;
- è u sviluppu turìsticu era l’affare di l’investidori privati, soprattuttu ghjunti da fora.
- Infine sò crisciute l’angosce identitarie. Da una parte cù un fattore demugràfficu: i Corsi cuntinuàvanu à parte in cuntinente, è i cuntinentali è i pedineri scalàvanu à millaie tutti l’anni. Da un altra parte cù un fattore linguìsticu, incù un calu di più in più sinsìbule di a pràtica di a lingua corsa. À l’iniziu di u sèculu, 90% di i zitelli nati in Corsica èranu allivati in lingua corsa; à principiu di l’anni Sessanta ùn sò più cà 20%. Ma peghju cà u smintecu, c’era forse u disprezzu di i Corsi stessi... Sicondu u manifestu di u Front Régionaliste Corse (1971), Main basse sur une île, “le rejet – et non plus le seul oubli – de la langue maternelle apparaît-il à beaucoup [de Corses] comme la condition indispensable de toute promotion sociale”. U Statu è i nutabilelli isulani avìanu insulcatu l’idea chì u smarrimentu di a lingua corsa ùn era mancu appena una disgrazia ma qualcosa di necessariu.
C’era dunque un cuntestu assai prupiziu à a cuntestazione, ma ch’ùn bastava à fà nasce un muvimentu generale cum’è quellu ch’hà cunnisciutu a Corsica tandu. Bisogna à precisà u filu di a storia.
A prima tappa decisiva di a radicalizazione pulìtica hè successa in u 1973, è ghjè stata favurizata assai da avenimenti cum’è a finale di a cuppa di Francia di ballò l’annu nanzi, è a crisa di e Fanghe rosse. Da una parte, i muvimenti pùblichi sò passati da u regiunalismu à l’autunumismu, è u scambiamentu ùn era solu semànticu: ùn sì trattava solu di rivendicà cumpetenze regiunale più larghe, si trattava di a pruclamazione di i dritti di u pòpulu corsu. D’altronde ghjè sempre in quill’annu chì si parla per a prima volta di naziunalismu corsu. Da l’altra parte, ci hè stata a nàscita di a prima urganizazione clandestina impurtante, u Fronte Paisanu Corsu di Liberazione, ludatu da parechji per u so attentatu contr’à un battellu di a Montedison, vale à dì l’impresa taliana chì scarcava tuttu u so mullizzu chìmicu ind’è u mare Tirreniu.
St’annu 1973 hè statu decisivu dinò à un livellu più generale, chì si pò dì culturale o ancu suciale. A prima università d’estate hè stata da veru un avenimentu eccezziunale, di natura chì si pò dì matriciale, in u sensu ch’ella hà dimustratu eppo’ favurizatu a cunvergenza di parechje energìe, assai diverse ma adunite da a listessa brama di cambiamentu. S’ellu ci vulìa assulutamente à fissà l’iniziu di u Riacquistu, ùn lu puderìu fissà cà quì.
Per principià, bisogna à rammintà chì u Riacquistu ùn hè natu ex nihilo. Durante l’anni 60 l’iniziative èranu varie è numarose indè l’ìsula cum’è in cuntinente. Si ponu mintuvà per esempiu e mosse di i studianti corsi accolti ind’è l’Union nationale des étudiants corses, è a creazione di a Corsicada cusì impurtante per l’artigianatu corsu. Dunque c’èranu cose prime, assai cose ancu... è ci sò state cose dopu.
Sicondu mè u Riacquistu – ùn parlu quì cà di a mossa ch’ognunu vede nasce ind’è l’anni Settanta – hè compiu dapoi un pezzu. Sarà vera chì l’effetti di e mosse iniziate tandu si sèntenu sempre, chì parechji ubbiettivi essenziali ùn sò mancu appena raghjunti, ch’unipochi d’attori anu circatu à mantene u stessu filu stòricu; ecc. Insomma, ci hè di sicuru una cuntinuità... ma mi si pare più ghjusta è ùtule di definisce u Riacquistu cum’è un èpica speziale, postu ch’ella era puntellata nant’à principii, funziunamenti, cumpurtamenti, modi d’interrilazione, etc., ch’èranu propriu speziali.
Bisogna à fà casu cù l’idea di u Riacquistu cum’è muvimentu, postu chì a diversità di l’attori impignati era tremenda, è ch’ùn c’era nissuna strutturazione glubale. Eppuru si pò cuncepisce u Riacquistu attraversu l’urientazione generale di l’attori culturali, ma dinò di una bella parte di l’attori ecunòmichi corsi, in particulare l’attori impignati ind’è u sviluppu di l’artigianatu è di a ruralità, ch’anu riscupertu è valurizatu d’altri sapè fà tradiziunali (è ch’èranu dunque attori culturali dinò elli, puru ind’è un modu diversu).
Ancu s’ellu ùn si parla di un urganizazione unitaria, c’èranu fundamenti cumuni à tutti l’attori. U primu sarìa l’autunumìa di u suciale rispettu à u pulìticu, ch’ellu si tratti di u Statu o di u pìcculu merre clanistu (ghjunghjerà prestu a quistione di l’autunumìa rispettu à u muvimentu naziunalistu...). Credu chì sta brama d’autunumìa – aspettu essenziale di a mudernità – avìa in Corsica qualcosa di rivuluziunariu, rispettu à una tradizione induve u pulìticu è u suciale si cunfundìanu guasi, induvè nissun’ attività suciale si devìa affrancà da u cuntrollu di u pulìticu.
Mi si pare fàciule d’aghjustacci trè altri fundamenti cumuni:
- 1. Accertà u valore di a lingua è di a cultura corsa.
- 2. Esperimentà è sviluppà forme nove di creazione culturale o d’attività ecunòmiche.
- 3. Circà à sparte è à sparghje sti valori d’autunumìa, d’identità è di creazione.
U Riacquistu sarìa dunque un muvimentu di sucetà assai variu, ma fundatu nant’à quattru principii maestri, cumuni à l’attori impignati: l’autunumìa rispettu à u pulìticu, a difesa di l’identità, a brama di creazione è u spìritu militante. Eppuru pensu chì sti principii ùn bàstanu. Sta mossa generale di a Riacquistu s’hè dinò sviluppata affiancu à una mubilizazione pulìtica ch’avìa e so proprie strutture, e so proprie rivendicazione è i so proprii mezi d’azzione. È credu chì e leie trà a parte pulìtica è a parte culturale sò decisive per a capiscitura di ciò ch’hè statu u Riacquistu.
Sicondu mè, si pò parlà di un’ èpica iniziale induve e duie sfere – a pulìtica è a culturale – èranu attempu assai intrecciate è assai autònome. Benintesu ch’in tuttu u mondu uccidentale, l’artisti cuntestatarii anu fattu assai per prumove idee è valori pulìtichi novi, ma credu ch’in Corsica l’intrecciu fussi statu bellu più putente. À spessu c’era un intimità tamanta trà e duie sfere, postu ch’assai attori èranu militanti pulìtichi è attori culturali, è chì per elli si trattava di duie dimensione di a stessa indiatura.
D’altronde hè tandu ch’ellu s’hè invintatu u cuncettu di “militante culturale”, chì sarà forse un pocu in cuntradizzione incù l’ideale clàssicu di a libertà artìstica, ma chì ghjè assai significativu di u spìritu di l’èpica. Canta u Pòpulu Corsu, u gruppu u più famosu tandu, ùn parlava micca di i so membri, di i so cantadori o di i so musicanti, ma di i so “militanti”. Hè cusì chì i gruppi di cantadori anu aiutatu di modu sprupusitatu à sparghje i temi propriu pulìtichi di u muvimentu naziunalistu: lingua, terra, pòpulu, lotta, sulidarità, ecc. Dunque i cusidetti “culturali” militàvanu anch’elli per una Corsica emancipata è lìbera di u so destinu... eppuru a facìanu à modu soiu, cum’è elli a sintìanu è a vulìanu. Ùn accertu micca ch’in quell’èpica iniziale ùn c’era nissuna tensione trà e duie sfere, ma l’autunumìa di a sfera culturale era un principiu generale ch’ùn hà patutu tamante uffese.
A mo lettura hè ch’in quill’anni 82-83, quellu principiu di sulidarità incundiziunale hà inghjennatu una rumpitura – micca furmalizata – à mezu à l’attori culturali:
- 1/ certi anu prumossu stu principiu,
- 2/ d’altri sò firmati silenziosi per mantene a so cuesione interna,
- 3/ d’altri sò firmati silenziosi ma pigliendu e so distanze,
- 4/ infine d’altri – più rari – l’anu ricusatu publicamente.
L’avenimentu u più maiò hè statu a pulèmica trà a Cunsulta di i Cumitati Naziunalisti è Canta u Pòpulu Corsu, quandì u gruppu hà dicisu d’ùn participà à e Ghjurnate internaziunale urganizate da u muvimentu naziunalistu. U gruppu hà dichjaratu ch’“il ne sera jamais l’objet d’une cooptation par quelque parti que ce soit. Il prend à témoin les Corses quant à ce genre de pression, et l’obstination qu’ont certains à vouloir se présenter comme étant les seuls garants de la lutte; attitudes qui à notre sens portent un nom bien précis”. Invece, una di e voce e più famose di u gruppu, Dumenicu Gallet, hà dinunziatu una “dérive politique de quelques membres du groupe”. L’annu dopu, sarà elettu cunsigliere à l’Assemblea di Corsica, nant’à a lista naziunalista.
D’altronde, stu principiu di l’anni Ottanta hà annunziatu d’altri cambiamenti prufondi. Soprattuttu, attempu à i muvimenti pulìtichi, l’attori di u Riacquistu anu cuminciatu à esse ricunnisciuti è à fassi una piazza ind’è l’istituzione... è st’evuluzione quì n’annunziava un altra: quella di a prufeziunalizazione. Ùn vogliu dì chì sti cambiamenti anu seccu sùbbitu u spìritu militante è u soffiu creativu, ma chì per una parte di l’attori, sti puntelli quì anu cuminciatu à perde un pocu di u so pesu. Si pò parlà di un’ evuluzione clàssica di l’artisti militanti: mantene u so filu pulìticu sì... ma accertendu a so autunumìa di riflessione è d’azzione, è dendu chjaramente a priurità à l’aspetti artistìchi...
Ma pocu à pocu sò tutti i fundamenti chì sò stati indebbuliti. Sicura chì a sfera culturale corsa ùn hè mai stata unitaria, ma si pò dì ch’ella hè stata bella più unita cà oghje, è chì solu una picculìssima parte ferma piuttostu fida à i principii iniziali di u Riacquistu. U sviluppu di u pluralismu mi si pare un’ evuluzione lògica, è ch’ùn hè sicuramente compia. S’ellu ci vulìa à caratterizà qualchì cambiamentu recente, si puderìa dì chì:
- parechji artisti ùn anu nissuna dimensione propriu indiata, vale à di à prò di un ideale pulìticu è/o suciale;
- certi – in particulare trà i scrivani i più famosi – sò in ruttura incù l’idealismu è a valurizazione di a tradizione ch’èranu essenziali à u Riacquistu;
- l’istituzione – cusì dinunziate nanzi – sò interlucutori di màssima impurtanza, è e so suvvenzione sò divintate indispinsèvule à a pruduzzione di a maiò parte di l’òpere;
- a prisenza di i turisti à i spettàculi hè assai più ricercata, nunda cà per equilibrà i conti;
- e canzone puliticamente e più arrabbiate sò aduprate per l’animazione di e terrazze di caffè è d’usterìe;
- si scrive è si canta vulinteri in francese, ciò ch’era guasi erèticu quarant’anni fà; ecc...
Infine, è soprattuttu, ùn si parla più di sta rilazione speziale trà e mosse culturale o suciale è quelle pulìtiche chì, durante una decina d’anni, hè stata u fundamentu u più uriginale, forse u più impurtante di u Riacquistu... è chì sarà dinò quellu ch’hà fattu u so successu. Sicura chì u muvimentu di trasfurmazione di a sucetà corsa ùn s’hè piantatu trent’anni fà, chì quelle trasfurmazione ùn sò tutte pusitive, chì sò stati fatti sbaglii tamanti, ch’ellu ferma un travagliu tremendu da fà per cuncretizà unipochi d’ubbiettivi centrali, ecc. Eppuru a putenza di e mosse di l’anni Settanta è Ottanta mi si pare strettamente ligata à sta rilazione quì, attraversu a brama cundivisa di rivuluziunà e forme di a vita in cumunu è di u guvernu. Fatta fine, sè no’ campemu oghje ind’è una sucetà assai più aparta, ind’ella hè bellu più fàciule di pratende à varii destini, sarà forse in gran parte per vìa di ste mosse quì, ch’anu purtatu da veru un ventu di libertà in Corsica.


c: text/html

text:
Caluria
A caluria, o nica caluria, simmùlu cal, eni na unitati di misura di l'enirgia, ntrudutta da nu ambitu dittu termudinamicu. Veni comunimenti dìfinita comu l'enirgia nìcissaria pì ghisari di 1 °C (da 14,5 a 15,5) a timpiratura di 1 g di acqua distillata a prissioni di 1 atm. Esistìnu vari definizzioni, ciascuna usata 'n determinati ambiti scientifici o ngigniristici, ca cancianu a secunna di la timpiratura di l'acqua. Moltu spissu si cunfunni a kilucaluria cu la caluria (esempiu: 'n nu ettu di pani ci sunnu 200 calorii, probabilmente significa che ci nnì sunnu 200000, ossia 200 kilucalorii).
'N bioluggìa e 'n nutrizziuni a chilucaluria (simmùlu kcal), o granni caluria (simmùlu Cal), eni l'enirgia necìssaria pì ghisari di 1 °C a timpiratura di un kg di acqua distillata a prissioni di 1 atm, currìspunni quinni a 1000 nichi calurii. Eni usata pì innicari lu apportu energeticu mediu di nu alimentu pì ogni grammu o 100 grammi di pruduttu.
Sebbene u valuri energeticu di nu alimentu e lu cunsumu di enirgia nta l'attivitati fisica vennu ancùora innicati 'n Cal (o kcal), u Sistema 'ntirnazziunali di unitati di misura adutta u joule (J) e lu sò multiplu kilojoule (kJ, 1000 J).
Storia[cancia | cancia la surgenti]
A prima defìnizioni mai pubbricata di Caluria (a granni caluria o chilucaluria) eni attribuita a Nicolas Clément ca nto 1825 a definiva comu a quantitati di caluri nìcissaria a ghisari di nu gradu centigradu a timpiratura di nu chilugrammu d'acqua da 0 °C a 1 °C, si tratta di la prima definizione tecnica aduttata.
James Prescott Joule calculò nto 1850, 'n basi a nu sperimentu chiamatu "mulineddu di Joule", l'equivalenti meccanicu dû caluri nìcissariu a ghisari di 1 °F (1 °C = 1,8 °F) a timpiratura di na libbra (circa 454 g) d'acqua a 55÷60 °F ('n media circa 15 °C) uttìnennu nu valuri di 772,692 uguali a 4,16 J/cal cu nu erruri di lu 0,6% circa ncapu u valuri mudernu. Attornu a l'àrvulu eranu avvolti dui fili passanti ciascunu pì na carrucola e a ciascuna estremitati vi era na massa. Li massi, scìnnennu pì forza di gravitati, facevanu ruotari mediante u filu di li paletti, ca muvennu l'acqua a riscaldavanu.
Varianti[cancia | cancia la surgenti]
U travagghiu nìcissariu pì aumintari a timpiratura di 1 g di acqua di 1 °C dipenni da la timpiratura niziali di la stissa ed eni difficili da misurari. Pertantu esistìnu divìersi definizioni di caluria.
- Caluria termuchimica: 1 calth = 4,184 J. A cummissioni ncapu a nomenclatura di l'Unioni ntirnazaiunali di scienzi di la nutrizioni raccumanna l'usu di chistu fatturi pì cancìari i misuri dû valuri enìrgeticu dû cibbu espressi 'n grandi calurii (Cal) o chilucalurii (kcal) ìn kilujoule, 1 Cal = 1 kcal = 4,184 kJ.
- Caluria a 15 °C: 1 cal15 = 4,1855 J = 3,968×10-3 Btu. Eni a caluria accussì comu definita originariamenti quali enìrgia 'n gradu di ghisari a timpiratura di 1 g d'acqua a prissioni atmosferica da 14,5 °C a 15,5 °C. Tali valuri spìrimintali fu pubblicatu da lu CIPM nto 1950 ncapu la basi di la misura dû caluri spìcificu di l'acqua a 15 °C, ca 'n basi a tali definizzioni misura 1 .
- Caluria ntirnazziunali: 1 calIT = 1,163 mW·h = 4,1868 J. Eni stata dìfinita da lu'International Steam Table dû 1929 prima comu 1/860 W·h e 'n seguitu ridefinita nta la Fifth International Conference on the Properties of Steam dû 1956 comu 4,1868 J esatti. U valuri dû 1956 fu suggìritu da E. J. Le Fevre 'n quantu facilitava nnà l'era pre-computer u cancìamentu tra li valuri di caluri spìcificu espressi 'n e chiddi espressi 'n infatti 1 = 1 .
Nutrizzioni[cancia | cancia la surgenti]
A determinazioni di l'apportu caloricu fu fatta inizialmenti pì lu zuccaru cchìu semplici, cioè u glucosiu, l'alimentu di cchìu facili assimilazioni. Tìnennu contu ca 1 g di carbuidrati sviluppa 3,8 kcal, 1 g di proteine 4 kcal e 1 g di lipidi 9,3 kcal, di ogni alimentu si pò dìterminari l'apportu enirgeticu medu ncapu a basi di cumpunenti ditti. Su la cunfizzioni di quasi tutti li alimenti eni innicatu l'apportu caloricu mediu, espressu 'n Cal/100 g.

robotstxt: allowed

filter: keep


text:
À spessu quandu omu faci una spesa, certi volti dinò quandu accadi una disgrazia, si senti st'infrasata "faut profiter". "Tu as raison mon coco, il faut profiter", o "à ton âge il faut profiter" è ancu "ce n'est pas grave il faut profiter".
Ma si senti dinò pà ghjustificà qualcosa ch'ùn hè micca raghjunevuli, comi pà circà à cunvincia si ch'edda era nicissaria. "C'est bon c'est Noël, faut profiter", "heu ! C'est quoi 1000 euros pour un week-end ? Faut profiter un peu !", "lâche toi un peu, profite !". È u must "qu'est-ce que j'allais en faire de ce terrain ? Il valait mieux le vendre pour profiter" (da veru).
Ci mancarà tanti cosi pà vulè sempri cusì prufittà ?
È s'edda era in fin'di contu l'infrasata di quiddi ch'ùn prufittani più di nunda ? Di quiddi chì sò sempri in cerca di piaceri è di gudezza ? Di quiddi chì sò abbunati à tutti i canali di televisiò, ch'ani sempri bisognu di nuvità, chì partini à Eurodisney tutti l'anni, è chì à spessu pensani "qu'il n'y a rien à faire ici".
Techju di cunsumerisimu, di i brutti nutizii chì sfilani nantu à BFM TV è i reti suciali, di pulemica pirmanenti, l'omu ùn truvaria più u so piaceri in u so cutidianu. Viaghjendu di più in più capu calatu o arechji brancati è microfunu abbuccatu comi i parighjini chì facini u corri corri appressu à i metro, u corsu ughjincu ùn misura mancu più a furtuna di u so campà. Ùn piglia più piaceri postu nantu à una panca fighjulendu u mari o i muntagni, aspittendu a calata di i soli, fighjulendu una banda di sgiotti, mittendu dui pezzi di legnu à u focu, biendu si un caffè à u soli o ancu puru capu à capu incù u patroni, à u calma una stundetta, in a fratiddenza è a spartera. Oghji si codda in paesi a dumenica è s'adopra u modu di campà di a cità, chjosu in casa cù a tilivisiò è u tilifuninu, pigliendu l'apperitivu in casa senza fà si veda mai.
È quandu, à rombu di campà di modu virtuali, risenti una mancanza, tandu fraza i so soldi à l'infuria truvendu cusì un pocu di dopamine, cridendu di ritruvà un spiritu libaru, un statu di suddesfu sminticatu. Ma dura poca a midicina cumpraticcia. Chjama à piglià prestu un'antra midicina. Hè l'iniziu di a ricerca frinetica di gudezza. Di u bisognu ch'ùn stancia, di a ricerca di u bè in spesi ch'ùn ani più chè una funzioni : truvà una cuntintezza scappaticcia, fendu crescia u bisognu è un statu d'insuddisfera pirmanenti.
À pocu à pocu, omu ùn trova più u so piaceri ind'è l'altri è u so ambienti, trova u piaceri in u superficiali, in ciò chì hè à gallu è micca in fondu. È faci ancu cusì in a so busca di l'anima suredda, chì diventa una anima suredda anch'edda scappaticcia, prestu rimpiazzata. Tandu omu diventa individualistu, è tralascia a sulidarità, quissa chì era u cimentu di a nostra sucità, ´ssu campà insemi à l'usu corsu, 'ssa manera naturali d'essa bè ind'è a rilazioni à l'altru, aiutendu à l'uni, manghjendu cù l'altri, prufittendu di a simplicità, suddesfu d'avè cuntribuitu à qualcosa, in a fratiddenza, in un mondu induva u soldu è a cunsumazioni ùn erani micca à u puteri.
Chì fà tandu ? Cuntinuiscia u ritimu di u compra è venda o ricircà u piacè in a vita d'ogni ghjornu ?
Hè sicura chì ci voli à prufittà di a vita, ma sarà sempri pussibili di campà in a simplicità firmendu suddesfu cù pocu ?
Articulu azezu scrittu da un' omu forsa mezu depressivu ma beatu cùn pocu.


text:
« L’immersione, hè una bella fiura ; vole dì ch’omu s’inciotta. È per amparà à nutà, ùn basta à ciuttassi solu per metà ! » Hè perfetta sta metafura. Vene da u presidente di l’Istitutu Superiore di e Lingue di a Republica Francese, centru di furmazione di u retale Eskolim, Joan Loìs Blenet, dinù copresidente di Calendreta, a scola assuciativa d’insignamentu immersivu di lingua occitana.
Eskolim hè un associu creatu in u 2009, ghjustu dop’à a ricunniscenza di e lingue regiunali in a custituzione francese. Addunisce oghje i sei retali di stabilimenti sculari assuciativi per immersione in lingua regiunale : Seaska (per u bascu), Bressola (u catalanu), Diwan (u brittonu), Calendreta (l’occitanu), ABCM Zwei Sprachigkeit (l’alzazzianu è l’alemanu cumunu) è Scola Corsa (u corsu.)
Inseme, sti retali anu ingeneratu un centru di furmazione cumunu, specificu à l’insignamentu immersivu, l’Istitutu Superiore di e Lingue di a Republica Francese. E furmazioni di i maestri chjamati à insignà sò decentralizate è affidate à i stabilimenti dedicati à ogni lingua. Ogni dui anni, i membri di l’ISLRF organizeghjanu un colloquiu nant’à a pedagugia immersiva in una di e regioni cuncernate induv’elli cuurduneghjanu è cunfrontanu e so sperienze, accatastanu sapè è uttimizeghjanu a so azzione in favore di l’immersione linguistica.
Eskolim hè custituitu da :
– Seaska in Paese bascu (4 001 elevi, 37 ikastola di settembre 2019),
– Bressola in Catalogna (1 031 elevi, 8 stabilimenti)
– Diwan in Brittagna (4 307 elevi, 55 stabilimenti),
– Calandreta in Occitania (3 937 elevi, 69 calandreta),
– ABCM-Zweisprachigkeit in Alzazzia-Musella (1 208 elevi, 12 scole),
– Scola corsa in Corsica (2 scole in corsu di creazione).
Di dicembre 2016 in Biarritz, Eskolim hà zifratu cù u Sindicatu naziunale di e radio libere (SNRL) una cunvenzione nant’à l’apportu educativu di e radio, cù una fucale nant’à a realità suciolinguistica è culturale di e lingue di Francia.
Pocu prima à a rientrata 2019, u cutidianu Le Monde hà publicatu un’inchiesta nant’à e nostre scole in immersione chì mancanu di mezi è « crollanu da a dumanda ».
Scola Corsa, cù i so partenarii di u retale Eskolim, riclama una ricunniscenza di l’insignamentu immersivu da u Statu.


text:
Sceglite un pruduttu adattatu per minimizzà i vostri costi è maximizà i vostri profitti ..
Fundata in u 1953, Hebei Electric Motor Co. Ltd. hè un fabricatore prufessiunale è esportatore di mutori elettrici d'alta efficienza è risparmiu energeticu di norma IEC è NEMA. Semu u primu fabricatore in Cina à esportà mutori NEMA in serie completa à l'America di u Nordu. Dopu qualchì decennii di sviluppu, simu furnisce avà prudutti è servizii di alta qualità à e prime imprese internaziunali in e linee di compressore, pompa, refrigerazione, riduttore, energia eolica, ferrovia è etc.
L'epidemia inesperta hà fattu questu invernu soprattuttu friddu è inolvidabile. A situazione epidemica hè u campu di battaglia. Ancu s'ellu hè statu prima rappurtatu in Wuhan, hè statu cumbattitu da tutta a nazione. In questu tempu spiciale, u nostru squadra di vendita hà ricevutu ordini urgenti da i clienti in Shandong è Liaon ...
Conferenza Ingersoll Rand 2018 Asia Pacific fornitore hè stata tenuta u Mar.20, 2019 in Taicang, Pruvincia di Jiangsu. Cum'è un cumpagnu affidabile di longa durata di Ingersoll Rand, Hebei Electric Motor Co., Ltd. hè stata invitata à assiste à a conferenza è premiatu "2018 Asia Pacific Best Quality". U nostru Vicepresidentu di u ...
U 1 di Marzu di u 2018, rapprisintanti di i fornitori di tuttu u mondu, cunghjunghjendu cù a squadra di gestione di Xylem China, Vicepresidentu Xylem di u Procurazione Globale è a squadra di Procurazioni Strategiche Xylem, anu assistitu à a cunferenza di u fornitore 2018 Xylem (China). Grazie à a so straordinaria performance, Hebe ...